Diari Oficial de la Generalitat Valenciana


Sumari del DOGV 7112, del 17-09-2013 (2013/8921)

RESOLUCIÓ de 6 de setembre de 2013, de la Conselleria d'Educació, Cultura i Esport, per la qual es concedix l'autorització d'obertura i funcionament al centre docent de nova creació de formació bàsica de persones adultes, denominat Inav, a València.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7112

Data del DOGV
:   17-09-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/8921


Data del document
:   06-09-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 6 de setembre de 2013, de la Conselleria d'Educació, Cultura i Esport, per la qual es concedix l'autorització d'obertura i funcionament al centre docent de nova creació de formació bàsica de persones adultes, denominat Inav, a València. [2013/8921]  
L'expedient ha sigut iniciat a instàncies de l'entitat Servicios de Información Educativa y de Noticias (Siena), SA, en sol·licitud d'autorització d'obertura i funcionament d'un centre docent privat de nova creació de formació bàsica de persones adultes, denominat Inav, a València.  
La Direcció General de Centres i Personal Docent va emetre un informe favorable, el 15 de juliol de 2013, sobre l'adequació de les instal·lacions proposades, quant a espais educatius, al que disposa la legislació aplicable.  
L'expedient ha sigut tramitat per la direcció territorial competent en matèria educativa, i inclou l'informe favorable de la Unitat Tècnica de Construccions. Així mateix, consta del compromís de la titularitat del centre de presentar la relació del professorat i titulacions respectives, abans de l'inici del curs escolar, de conformitat amb la legislació aplicable.  
El centre privat de formació bàsica de persones adultes Inav estarà ubicat en les instal·lacions del centre privat d'Educació Infantil, Primària i Secundària Guadalaviar de València (codi 93529802), i haurà d'impartir les seues ensenyances en horari compatible amb el mencionat centre.  
Vistos la Llei Orgànica 8/1985, de 3 de juliol, reguladora del dret a l'educació (BOE 04.07.85); la Llei Orgànica 2/2006, de 3 de maig, d'Educació (BOE 04.05.06); el Decret 207/2003, de 10 d'octubre (DOGV 14.10.03), pel qual s'establixen els requisits mínims dels centres docents de formació de persones adultes que impartisquen ensenyances bàsiques, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent, de data 30 de juliol de 2013, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
  
Primer  
Autoritzar l'obertura i funcionament del centre docent privat de nova creació que s'indica a continuació, atenent les característiques, ensenyances i capacitat màxima que s'assenyalen.  
Codi: 19085518  
Denominació genèrica del centre: centre privat de formació bàsica de persones adultes (cicles I i II)  
Denominació específica del centre: Inav  
Titular: Servicios de Información Educativa y de Noticias (Siena), SA  
Domicili: avinguda de Blasco Ibáñez, núm. 56  
Localitat: València (46496)  
Província: València  
Ensenyances i capacitat màxima que s'autoritzen:  
6 unitats de formació per a persones adultes, distribuïdes de la manera següent:  
- 2 unitats del cicle I, amb 20 llocs escolars cada una.  
- 4 unitats del cicle II, amb 35 llocs escolars cada una.  
  
Segon  
El centre haurà de presentar la relació del professorat i les titulacions adequades a les ensenyances que s'autoritzen, davant de la direcció territorial corresponent, per a la seua aprovació abans de l'inici de les activitats educatives, amb un informe previ favorable de la Inspecció Educativa.  
  
Tercer  
Esta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Esta resolució tindrà efectes des de la data en què es dicta; no obstant això, els efectes acadèmics es consideren referits a partir del pròxim curs escolar.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.92), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.98), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 6 de setembre de 2013.- La consellera d'Educació, Cultura i Esport: María José Catalá Verdet.